
Spoštovani člani Upravnega odbora LAS Po poteh dediščine od Turjaka do Kolpe,
 
vabimo vas na 14. korespondenčno sejo Upravnega odbora LAS, ki bo potekala preko spletnega portala 1KA na povezavi: https://www.1ka.si/a/3823f043 
od četrtka, 23. julija do ponedeljka, 27. julija 2026.
 

Seje Upravnega odbora se lahko po Pogodbi o ustanovitvi lokalno zasebnega partnerstva LAS Po poteh dediščine od Turjaka do Kolpe izvedejo tudi korespondenčno z uporabo komunikacijskih tehnologij ob smiselni uporabi pravil, ki veljajo za sejo s srečanjem v živo.

Dnevni red:
1. Odločanje o projektu »Glinena zgodba«, ki je bil izbran in potrjen na 10. seji Upravnega odbora v okviru 4. javnega poziva za izbor projektov za uresničevanje ukrepov Strategije lokalnega razvoja LAS Po poteh dediščine od Turjaka do Kolpe (2021–2027), ki se bodo financirali iz sredstev Evropskega sklada za regionalni razvoj.

POTEK SKLICA 14. KORESPONDENČNE SEJE UPRAVNEGA ODBORA LAS:
· V mesecu maju 2026 je vodilni partner LAS izbrani projekt »Glinena zgodba« (v nadaljevanju besedila: projekt) želel oddati v končno potrditev na Ministrstvo za kohezijo in regionalni razvoj (MKRR) oziroma po novem Ministrstvo za lokalno samoupravo, kohezijo in regionalni razvoj (v nadaljevanju ministrstvo).
· Pred oddajo projekta v končno potrditev je vodilni partner LAS dne 2. 6. 2026 poklical vodilnega partnerja projekta Zavod Podeželje +, ga. Jano Sever, ali je potrebna kakšna terminska uskladitev in opozoriti, da ne smejo pričeti z izvedbo pred oddajo na ministrstvo. Ga. Sever nas seznani, da sta s projektnim partnerjem Zavodom za pomoč in oskrbo na domu Kočevje oz. njegovo direktorico v nekakšnem konfliktu, da pa imajo možnost zamenjave partnerja iz istega sektorja, ki bi prevzel vse aktivnosti v okviru projekta, kot so predvidene.
· Vodilni partner LAS se pri ministrstvu (po telefonu) prepriča ali je možna menjava partnerja. Ministrstvo nam odgovori, da je menjava partnerja mogoča, v kolikor to ne vpliva na končno oceno projekta (da projekt ostane enako ocenjen), da pa je potrebno ob oddaji projekta na ministrstvo oddati celotno dokumentacijo (vlogo, ki je bila oddana na javni poziv LAS), ob dopolnitvi vloge s strani ministrstva pa se naredi menjava partnerja z vsemi potrebnimi izjavami in novo konzorcijsko pogodbo, da pa glede na situacijo, da nam priporoča, da se pridobi odstopna izjava partnerja.
· Vodilni partner LAS dne 4. 6. 2026 prejme obvestilo partnerja Zavod za pomoč in oskrbo na domu Kočevje, ki ga prilagamo, kot gradivo k seji: 1_Obvestilo_Zavod za pomoč in oskrbo Kočevje_4.6.2026.
· Vodilni partner LAS dne 16. 6. 2026 partnerju Zavodu za pomoč in oskrbo na domu Kočevje pošlje dopis, ki ga prilagamo, kot gradivo k seji: 2_Odgovor poslan na ZPOD 16.6.2026.
· Vodilni partner LAS dne 9. 7. 2026 prejme odgovor s strani partnerja Zavoda za pomoč in oskrbo na domu Kočevje, ki ga prilagamo, kot gradivo k seji: 3_Odgovor na dopis_ZPOD Kočevje_Prejeto 9.7.2026. Zavod za pomoč in oskrbo na domu Kočevje, v dopisu navaja, da ni partner projekta »Glinena zgodba«, da ni podpisal projektne dokumentacije ter da direktorica zavoda ni podpisala dokumentov, iz katerih naj bi izhajalo sodelovanje v projektu, hkrati pa podajajo tudi odstopno izjavo.
· Vodilni partner LAS dne 14. 7. 2026 skliče sestanek z vodilnim partnerjem projekta Zavodom podeželje +, ga. Jano Sever in potencialnim novim partnerjem Zdravstvenim domom Ribnica, ga. Nušo Klajič Ambrožič in ju seznani s prejetim dopisom dne 9. 7. 2026. Ga. Sever zanika obtožbe. Vodilni partner LAS ju seznani, da se bo o zadevi obvestilo člane Upravnega odbora LAS.
· Vodilni partner LAS s člani Upravnega odbora LAS skliče video sestanek dne 16. 7. 2026 in jih seznani o zadevi. Člani Upravnega odbora LAS sklenejo, da se o zadevi odloča na korespondenčni seji Upravnega odbora LAS.
· Upravni odbor je mnenja, da je bil projekt v postopku ocenjevanja obravnavan kot partnerski projekt in je pri ocenjevanju prejel točke tudi na podlagi obstoja projektnega partnerstva, števila partnerjev, vključenosti različnih sektorjev in finančne porazdelitve med partnerji. Prav tako ugotavlja, da je po izdaji sklepa nastal pomemben dvom glede dejanskega stanja, ki je bil podlaga za ocenjevanje in izbor projekta. Ker LAS ni pristojen za ugotavljanje pristnosti podpisov ali za ugotavljanje morebitne odgovornosti posameznikov, se Upravni odbor ne opredeljuje do vprašanja, katera izmed nasprotujočih si navedb je resnična. Upravni odbor pa ocenjuje, da ob obstoju navedenega spora in nejasnosti glede sodelovanja projektnega partnerja ni več zagotovljena zadostna podlaga za nadaljnje postopanje LAS po predmetnem projektu.
· Po 10.8 točki Pogodbe o ustanovitvi lokalnega partnerstva LAS Po poteh dediščine od Turjaka do Kolpe, ki določa naloge Upravnega odbora, mora le-ta skrbeti za učinkovito delovanje LAS, njeno plačilno sposobnost in usklajenost postopkov LAS z veljavno zakonodajo, kar zajema tudi ugotavljanje in preprečevanje tveganj, ki ogrožajo delovanje LAS.

Kot gradivo prilagamo (priloge):
· Obvestilo Zavod za pomoč in oskrbo na domu Kočevje, prejeto dne 4. 6. 2026;
· Odgovor vodilnega partnerja LAS na obvestilo Zavoda za pomoč in oskrbo na domu Kočevje, poslano 16. 6. 2026;
· Odgovor na dopis vodilnega partnerja LAS s strani Zavoda za pomoč in oskrbo na domu Kočevje, prejeto 9. 7. 2026.


Za glasovanje predlagamo naslednji sklep:
SKLEP 1: Upravni odbor LAS Po poteh dediščine od Turjaka do Kolpe ugotavlja, da zaradi okoliščin, ugotovljenih po izdaji Sklepa o izboru projekta št. CLLD-4-ESRR-12/3 z dne 4. 2. 2026, ni več mogoče zanesljivo potrditi dejanskega stanja, ki je bilo podlaga za izbor projekta »Glinena zgodba« na ravni LAS. Zato se projekt »Glinena zgodba« ne posreduje v nadaljnjo obravnavo Ministrstvu za lokalno samoupravo, kohezijo in regionalni razvoj.

NAVODILA ZA GLASOVANJE NA 14. KORESPONDENČNI SEJI SKUPŠČINE LAS PPD:
Vsak član Upravnega odbora LAS Po poteh dediščine od Turjaka do Kolpe je prejel elektronsko sporočilo s predlaganim sklepom, obrazložitvijo in povezavo do glasovanja: https://www.1ka.si/a/3823f043 

Glasujete tako, da označite ZA ali PROTI sprejetju sklepa. 

Rok za glasovanje je do ponedeljka, 27. 7. 2026. 

Za dodatna pojasnila smo vam na voljo. Morebitna vprašanja nam pošljite po elektronski pošti na info@las-ppd.si.
                                       

	RC Ribnica Kočevje d.o.o.                                                         
	Predsednik LAS

	Direktorica: Lilijana Štefanič l.r.                                                        
	Samo Pogorelc l.r.

